Recoder garanteix que "no hi ha marge per nous transvasaments" a l'Ebre | La Plana Ràdio\nRecoder garanteix que “no hi ha marge per nous transvasaments” a l’Ebre\nDijous, 6 Octubre, 2011 /0 Comments/in Terres de l' Ebre /by Tere\n(ACN).El conseller diu que els documents que ha vist sobre els plans hidrogràfics “incompleixen la directiva marc de l’aigua perquè no millora el cabal de manteniment”\nEl conseller de Territori i Sostenibilitat, Lluís Recoder, ha volgut deixar clar aquest dimecres a la sessió de control al Govern del Parlament que l’executiu està en contra de qualsevol intent de transvasament que afecti al riu Ebre.\nSegons Recoder, les condicions actuals “no donen marge” a nous intents per treure aigua del riu i ha alertat que els documents de l’Estat que ha pogut llegir sobre els plans hidrogràfics que prepara podrien “incomplir la directiva marc de l’aigua de la Unió Europea perquè no millora el cabal de manteniment” de l’Ebre. “La qüestió ens preocupa, i molt”, ha remarcat el conseller de Territori i Sostenibilitat.\nLluís Recoder s’ha pronunciat al respecte després d’una pregunta que han dirigit des del grup parlamentari de CiU. El conseller ha recordat que, segons es va acordar, a finals de l’any passat, els estats de la UE “havien de tenir enllestits els plans hidrològics i això obligava a la Confederació Hidrogràfica de l’Ebre, però això no s’ha fet”. A més, Recoder ha explicat que els documents que ha pogut conèixer sobre la qüestió “no milloren els cabals del tram final, i això incompleix la directiva marc de l’aigua perquè no millora el cabdal de manteniment”.\nÉs per això que el conseller ha considerat que “per complir amb la UE, garantir un cabal suficient i garantir els usos actuals no hi ha marge per a nous transvasaments”. Amb tot, Recoder ha assegurat “entendre” les reivindicacions de “territoris veïns”, en referència a la moció aprovada per la Diputació de Castelló que reclama el transvasament de l’Ebre. Però ha volgut matisar que creu que “la solució no passa per transvasaments impossibles sinó pel treball conjunt, al que ens oferim, per cercar alternatives en conques excedentàries de fora de l’Estat”.\nLa PDE acull amb “decepció” el pronunciament del Govern en contra del transvasament a Castelló\nEl portaveu antitransvasament, Manolo Tomàs, retreu que no s’hagi pronunciat el president i considera que el discurs evidencia el pacte entre CiU i PP en matèria d’aigua\nLa Plataforma en Defensa de l’Ebre (PDE) ha rebut amb “decepció” el pronunciament del Govern en contra del transvasament a Castelló efectuat aquest dimecres al matí pel conseller de Territori i Sostenibilitat, Lluís Recoder. A més de retreure que no hagi estat el president, Artur Mas, l’encarregat de parlar, el portaveu antitransvasament, Manolo Tomàs, ha recriminat al Govern haver eludit la seva responsabilitat en l’aprovació del cabal ambiental del tram final de l’Ebre i el seu suport als canals de reg Segarra-Garrigues i Xerta-Sénia, que la PDE veu com a infraestructures per transvasar. Consideren, de fet, que el discurs de Recoder evidencia una “preparació del terreny per a pactes amb el PP”.\n“Preocupació total”, “no ha estat a l’alçada del que esperàvem” o “mereixíem alguna cosa més institucionalment”. La PDE s’ha declarat “decebuda” pel discurs del conseller Recoder, tant en les formes com en pel contingut. Els antitransvasament esperaven, com a mínim, que la resposta a la pregunta dirigida pel propi grup parlamentari de CiU, després que el passat divendres tombés, juntament amb el PP, una moció en contra del transvasament a Castelló, hagués anat a càrrec del mateix president Artur Mas o, com a mínim, a través d’una declaració institucional del Govern. “És una rebaixa en el rang de la pregunta i la resposta”, ha assegurat Tomàs. “Ha estat decebedor”, ha afegit.\nEl contingut de la resposta del conseller, però, ha deixat encara més mal sabor de boca a Tomàs. El portaveu de la PDE ha recriminat a Recoder que hagi qüestionat el procés d’elaboració del Pla de Conca de l’Ebre , tot apuntant que el seu contingut, encara pendent d’aprovar, no s’adequa a la Directiva marc d’aigua i no preveu un cabal ambiental suficient per al tram final de l’Ebre. Consideren que, en qualsevol cas, el Govern té marge per actuar si aprecia que no es compleix la normativa europea. “Això un conseller no ho pot dir. El Govern català ha estat implicat en la redacció del pla i té molt a dir: fent aportacions que, si no són rebudes, pot bloquejar” el procés, ha subratllat Tomàs, que ha qualificat la resposta “de to baix i de partit polític”, també per la referència a un possible transvasament del Roina.\n“M’ha recordat la impressió que tàcitament hi ha un acord tàcit entre CiU i PP i que el Govern no està a l’alçada de les circumstàncies. Amb el missatge que vam rebre divendres i el que hem rebut avui, entenem que no s’està jugant nét”, ha assegurat el portaveu antitransvasament. Tampoc ha agradat a la PDE el missatge de la diputada de CiU i regidora tortosina, Meritxell Roigé, defensant el regadiu del canal Xerta-Sénia. Per a la PDE, i a l’igual que el Segarra-Garrigues, són infraestructures predestinades al transvasament. “És una ximpleria excepcional. El Xerta-Sénia és un tub del transvasament. Dir que està en contra del transvasament però no del tub és una ximpleria”, ha reblat.\nEls antitransvasament consideren, d’acord amb la interpretació de la intervenció al Parlament d’aquest dimecres, que “no hi ha hagut canvis en la política de CiU” sobre aigua. “Ha estat un discurs retòric que indica feblesa”, ha assegurat Tomàs, per qui tot plegat ha estat un indici de “l’aliança entre PP i CiU” que “notarem a les Terres de l’Ebre”. “Tinc la impressió que ens poden tornar a utilitzar com a moneda de canvi: venent motos com que el Xerta-Sénia i el Segarra-Garrigues són útils, fent pactes de més alçada que perjudiquen la gent del territori”, ha assumit. Uns pactes, ha abundat, que tindrien com a elements sobre la taula el finançament i les infraestructures, entre les quals les hidràuliques. “A partir del 20-N ens ve la cavalleria i el transvasament es reactivarà. Sense el suport fel Govern català ve un període complicat. No defensa els interessos de l’Ebre, No som prioritaris per al Govern i podem ser moneda de canvi”, ha tancat.\nTags: l'Ebre, PDE, Terres de l'Ebre, Transvassament\nhttp://laplanaradio.cat/wp-content/uploads/2015/09/logoemissora_carregant-300x157.png 0 0 Tere http://laplanaradio.cat/wp-content/uploads/2015/09/logoemissora_carregant-300x157.png Tere2011-10-06 10:26:122011-10-06 10:34:24Recoder garanteix que "no hi ha marge per nous transvasaments" a l'Ebre\nLes nevades han arribat a les Terres de l'Ebre\nLa PDE reclama auditories del canal Xerta-Sénia i del regadiu Segarra-Garrigues\nEls ampostins demanen un reconeixement oficial per a la jota\nEl PSC de l'Ebre no donarà suport a la manifestació de la PDE a Barcelona\nEl planer Xavi Gisbert busca joves promeses del futbol per a la selecció... Detenen a Manresa un menor d’edat per l’assassinat d’un jove...


La Tramolla celebra el Dia Mundial del Teatre amb dos tallers especials aquest cap de setmana - La Tramolla\nUn any més s’acosta el Dia Mundial del Teatre i a La Tramolla organitzem dues activitats especials per celebrar-ho:\nDissabte 30 de març de 17 a 18:30h\nCLASSE CONJUNTA DE TEATRE INFANTIL\namb Ferran Jimenez\nDiumenge 31 de març de 10 a 13h\namb Diana Gadish\nCada taller te un preu de 15€ però és gratuït per a alumnes i socis de La Tramolla! Apunteu-vos ja a secretaria o escrivint-nos al formulari de contacte.\nNascuda a Israel, ve a viure a Catalunya als 8 anys. Estudia 2 anys Belles Arts a la U.B. (Universitat de Barcelona) i el 2007 es gradua en Estudis Superiors de coreografia a S.N.D.O. (School for New Dance Development) -Amsterdam-.\nEl 2008 entra en contacte amb el món del clown a través de Jango Edwards i el seu Cabaret Cabrón. En aquest mateix any comença a crear els seus propis números -sketchs-, actuant en nombrosos cabarets, festivals i trobades de poesia.\nCom a intèrpret ha treballat en projectes de dansa, teatre, clown i performance art en diversos països (Holanda, Bèlgica, Àustria, Alemanya, Espanya i Mèxic). Va fer pràctiques amb David Zambrano a Soul Project i amb Diego Piñón (Mèxic). Va ser membre del grup interdisciplinari d’improvisació de música i dansa The Moving Point (Amsterdam). Ha treballat en projectes d’Amaranta Velarde, Maria Stoyanova, La Fura dels Baus, Joao Negro, Jeremy Wade, Guillem Mont, Katerina Bakatesaki (amb coreografia de Min Tanaka), la companyia els Zinc Co, entre d’altres.\nParal·lelament crea i actua amb les seves pròpies creacions, amb els solos Genesis Joplin (2010), Lucy Live (2013) i Handle with care (2016). Actualment també treballa com a pallassa d’hospital amb Pallapupas i imparteix classes de dansa contemporània i Mètode Paula al Col·legi de Teatre de Barcelona i Laboratori escola.\nDes del març del 2016 és membre de l’equip de CRA’P – pràctiques de creació i recerca artística.\nFLASHMOB i Festival Solidari Infantil amb Catalunya Contra el Càncer 12 de novembre de 2019\nGypsy Dance amb Joana Gea: classe oberta divendres 8/11! 31 d'octubre de 2019\nReunions d’inici de curs 19/20: Dansa clàssica i contemporània 8 d'octubre de 2019\nLa Tramolla inaugura el nou curs amb teatre de titelles 9 de setembre de 2019\nTornem al cole! 1 de setembre de 2019\n© 2019 La Tramolla - WordPress Theme by Kadence Themes


A les portes d'una altra setmana crucial per a l'Estatut, els partits catalans continuen amb les desqualificacions. L'actitud de les diferents formacions en el procés i el mètode de les negociacions els segueix enfrontant. CiU, per exemple, assegura que no es nega a fer reunions multilaterals, però hi posa unes condicions: que es respectin els acords assolits. També ha carregat contra Maragall, de qui critica la seva supeditació al PSOE. Mas ha apostat per buscar un nou mètode de negociació perquè l'actual és "molt lent".\n15/01/2006 - 00.00 Actualitzat 01/06/2006 - 13.59\nLa metodologia que s'està utilitzant en les negociacions sobre l'Estatut dels partits catalans amb el PSOE i el govern torna a ser protagonista de les declaracions dels líders polítics catalans. El president de CiU, Artur Mas, ha assegurat que "seria bo trobar un mètode que faci més fàcil les negociacions". Mas creu que l'actual fórmula, que alterna reunions bilaterals i multilaterals, és "complicada i a vegades sembla improductiva perquè els avenços són molt lents". Respecte a l'estat de les negociacions, el dirigent nacionalista reconeix que els punts de trobada són pocs per culpa de les "posicions enrocades del PSOE", però s'ha mostrat confiat que en els pròxims dies "podrem arribar a un bon acord per a Catalunya". D'altra banda, Artur Mas, preguntat sobre la conveniència o no de celebrar reunions multilaterals entre els partits catalans que donen suport al nou Estatut per unificar posicions, ha afirmat que si "han de servir per arribar a acords i aquests s'han de respectar després, CiU serà la primera formació a assistir-hi". En aquest sentit, Mas ha explicat que en l'última reunió convocada per Pasqual Maragall es va arribar a acords sobre l'Agència Tributària "que el PSC després no ha respectat". També ha afegit que en aquella trobada es va fixar un calendari per a la pròxima reunió, que s'havia de celebrar aquest matí, i que tampoc s'ha complert perquè "va ser desconvocada per Maragall davant les pressions del PSOE". El president de la federació nacionalista ha assegurat que Pasqual Maragall és incapaç d'exercir el lideratge d'idees clares i fermesa que requereix el procés de negociació perquè està supeditat als interessos i les condicions que imposa el PSOE.\nMas aposta per un nou mètode de negociació


28 de desembre del 1975: Primer Clàssic després de la mort de Franco - FC Barcelona\nHomeClubNotícies28 de desembre del 1975: Primer Clàssic després de la mort de Franco\n28 de desembre del 1975: Primer Clàssic després de la mort de Franco\nEl Barça va derrotar el Reial Madrid amb un gol de Rexach al minut 89, en un partit en què es van poder veure les primeres senyeres\nEl FC Barcelona va guanyar el primer partit contra el Reial Madrid després de la mort de Franco el desembre de 1975 / FOTO: ARXIU FCB\n[[DES_1]] Va ser el primer Barça-Madrid sense el dictador. Es va emportar la victòria el Barça (2-1), i va donar així una alegria immensa al seus aficionats, que van omplir el Camp Nou amb multitud de senyeres, donant al recinte una emotivitat difícil d’explicar després de tants anys sense poder onejar-les al vent. A més, el duel va ser retransmès per TVE, amb la qual cosa la imatge que oferia el coliseu barcelonista era, senzillament, la que es delia per donar, des de feia temps, l’afició i el poble català a tot Espanya. Va aparèixer una pancarta demanant “amnistia, llibertat i Estatut d’Autonomia”, que ràpidament va ser retirada per la policia... I per primera vegada es van donar a conèixer al públic les alineacions d’ambdós equips en català. Una cosa tan banal avui dia, llavors va ser un gran triomf, la victòria més desitjada, més somniada i més aplaudida.\nLa festa va acabar a Canaletes. A més, va ser la primera derrota de l’equip blanc en el curs 1975/76 després de 14 jornades, en què havia aconseguit vuit victòries i sis empats. De totes maneres, l’equip madridista va seguir líder amb 22 punts, i el Barça va quedar quart amb 19, a un de l’Hèrcules i a dos de l’Atlètic de Madrid, segon i tercer classificats respectivament. Va marcar primer Neeskens, Pirri va empatar i Rexach, en el minut 89, va fer embogir el camp amb el 2-1. El xut d’honor del partit va anar a càrrec d’Àngel Mur Navarro, que havia estat gairebé 40 anys al servei de l’Entitat.\nFa 106 anys...


La Selecció Valenciana visita la Diputació de València abans d'eixir cap a l'Europeu - PilotaViu\nDissabte, 28.7.2018 11:45h Pilota Món\nEls membres de la Selecció Valenciana van visitar la Diputació de València\nLes jugadores i jugadors de la Selecció Valenciana de pilota van visitar este divendres la Diputació de València, abans de partir rumb a Holanda per a disputar l'Europeu de Pilota. “No és bo posar-se objectius tan elevats, però som els actuals campions del món en diverses modalitats i hem d'anar a guanyar”, assenyalava el capità, Genovés II.\nPer al capità de la Selecció Valenciana de Pilota, “el suport institucional sempre és important, perquè en cas contrari seria complicat mantenir un esport que estava oblidat després d'haver desaparegut durant anys de la televisió”. En este sentit, el president de la Diputació, Toni Gaspar, recordava que “la pilota i esta institució fa molts anys que van de la mà”. En la seua primera recepció oficial en el seu despatx després de ser nomenat president, Gaspar va destacar la competitivitat d'uns esportistes que “estan acostumats a jugar sense descans durant tot l'any, per la qual cosa segur que tornaran d'Holanda sent de nou referents”.\nEn la mateixa línia s'expressava la vicepresidenta, Maria Josep Amigó, que es va mostrar encantada de “recolzar al nostre esport per excel·lència, transmetent a la Selecció Valenciana tota la nostra força per a este torneig”.\nEl debut de la selecció està previst per a les 9.00 hores del matí del dijous 2 d'agost, quan les nostres xiques trepitgen la gespa de la pista de joc internacional per a jugar contra Itàlia. El combinat femení tindrà la seua segona partida a les 12.00 hores contra l'equip de Bèlgica i tancarà la participació en joc internacional davant l'equip amfitrió dels Països Baixos.\nLa diputada Isabel Garcia acompanyarà la selecció a l'Europeu. Foto: Diputació de València\nPel que fa a l'equip masculí, arrancarà la seua marxa per l'Europeu a partir de les 10.00 hores, també el dia 2 d'agost, amb la disputa de la partida contra un gran equip com és l'amfitrió, Països Baixos. Tot seguit jugaran contra l'equip de França, on tractaran de tancar el pas a la fase final d'aquesta modalitat. La final femenina es programa per a les 14.00 hores i la masculina per a les 15.00 hores.\nEl divendres 3 d'agost arribarà el torn del wallball; Ana Belén Giner disputarà dos partits individuals seguits, primer contra Harmke (Països Baixos) i el segon contra Amaia (País Basc). Mar i Mónica debutaran en un partit que les enfrontarà entre elles, mentre que l'inici en la competició de Victoria serà ni més ni menys que contra la subcampiona del món, Marrit (Països Baixos). En la competició per equips, els xics arrancaran contra Itàlia i després es mesuraran a l'equip belga, per a acabar la lligueta contra França. L'equip femení començarà contra Anglaterra i després contra les belgues.\nL'última jornada, segurament la més esperada, tindrà lloc el dissabte 4 d'agost amb la modalitat de ‘llargues’. Els nostres tindran les seues dues partides de lligueta a les 12.00 i les 14.00, debutaran contra els amfitrions en un partit difícil, per a mesurar-se després contra els que a priori són els rivals menys forts d'aesta modalitat.\n1497 lectures Cap comentari Envia


Sis retallades en set mesos per a les entitats socials - Diari de Girona\nSis retallades en set mesos per a les entitats socials\nLa Generalitat i el Govern han reduït les aportacions econòmiques als col·lectius de persones vulnerables\ngirona | pau esparch 05.08.2012 | 10:36\nImatge d´una jornada de partits de bàsquet en cadira de rodes, organitzats per Mifas de Girona. aniol resclosa\nMENYS DINERSEn plena crisi econòmica, quan es calcula que augmenta el nombre de persones que són ateses per les associacions que procuren per les persones en risc d'exclusió social, la Generalitat i el Govern espanyol han anat reduint, de mica en mica, les ajudes públiques destinades a subvencionar aquest tipus d'actuacions. Aquest any 2012 ja hi ha hagut un total de sis afectacions en termes econòmics.\nSis retallades en set mesos. ?Gai?rebé es pot dir que cada mes, les entitats socials de Catalunya han patit algun tipus d'afectació per les reduccions de pressupost o la supressió de prestacions, per part de les institucions: tant de la Generalitat com del Govern espanyol. La metxa va esclatar definitivament aquesta setmana, quan el Govern català va confirmar que no pagaria les subvencions mensuals de juliol a les entitats socials, als geriàtrics i als hospitals concertats. Un impagament que ha provocat el caos i la desesperació entre les associacions que cada dia lluiten per ajudar les persones més vulnerables de la societat catalana, i que han recordat que "no és la primera vegada que la Generalitat fa un impagament". Un fet que ja se suma a la resta de retallades acumulades els darrers mesos.\nI és que aquest any 2012 va començar amb una nova retallada en el pressupost del Departament de Benestar Social i Família. Una reducció que enguany és de l'1 %, tot i la previsió que "en moments de crisi pot créixer, fàcilment, el nombre de persones que han de rebre ajuda". A més, l'any 2011, el pressupost del Departament de ?Benes?tar social ja es va reduir un 4,6 %. Per tant, dos anys consecutius en què els diners que es destinen del pressupost de la Generalitat a les entitats socials són inferiors que en les anualitats anteriors.\nDesprés de la reducció del pressupost per aquest 2012, les associacions del Tercer Sector de Catalunya van denunciar que a principis d'any la Generalitat tenia un deute de més de 700 milions d'euros amb les entitats d'aquest àmbit. Una part dels diners pendents també sortia des de les administracions locals que acumulaven un deute de més de 157 milions d'euros. D'aquesta manera, en els primers mesos d'enguany, les entitats socials denunciaven que el deute que sumaven de les diferents institucions catalanes pujava, pràcticament, fins a un llindar de 900 milions d'euros.\nLa tercera situació d'afectació en aquest 2012 ha estat amb les retallades del Govern central en matèria de polítiques d'ocupació. Un fet que, segons els càlculs de les entitats socials, afecta més de 34.000 persones vulnerables de Catalunya que poden quedar desateses i tenir dificultats per accedir al mercat de treball. Així, la dràstica disminució anunciada per l'Estat espanyol en els recursos destinats a les polítiques actives d'ocupació, deixa de nou un futur incert a les associacions que atenen persones amb alguna discapacitat física, psíquica o sensorial, o amb un trastorn mental.\nUna altra de les retallades d'enguany ha estat l'anunci per part del Departament de Justícia que va comunicar que, aquest 2012, "no hi haurà finançament de cap tipus per continuar amb els programes de reinserció de presos". A part, la Generalitat va anunciar que "ni es cobririen tots aquells costos derivats dels serveis prestats des de l'1 de gener de 2012", quan encara no es coneixia l'eliminació de la prestació per als programes de reinserció de presos. Aquesta retallada es va comunicar públicament el mes de maig i va tenir una afectació en 35 entitats socials i més de 160 professionals del sector.\nLa Llei de la Dependència ha estat motiu de polèmica des de principis d'any perquè, en la presentació del pressupost de 2012, el Departament de Benestar Social ja va advertir que "el Govern espanyol no complia amb les aportacions i que, per tant, la Generalitat havia d'assumir tots aquests diners pendents". Però la situació es va agreujar quan fa poc més d'un mes, des del Govern central es va dir que s'introduirien modificacions a la Llei de la Dependència. La reforma, segons les entitats socials, provocarà el copagament de determinats serveis i "el Govern deixarà de cotitzar els cuidadors de persones no professionals". Segons les associacions, "hi haurà un augment de la pobresa en les persones dependents i les seves famílies".\nPer acabar, l'última situació crítica a les entitats socials va arribar aquesta mateixa setmana després de no rebre la subvenció de juliol des de la Generalitat. Una situació que ha provocat que algunes associacions no hagin pogut pagar les nòmines ni tampoc els proveïdors. L'impagament d'aquest juliol, de 70 milions d'euros, és el segon que fa el Govern català en ?menys d'un any. I és que el passat setembre i octubre, es van produir retards de pagaments públics.


Biblioteca Jurídica On-line Sepin, ja a la part privada de la web! Avui començarem a enviar-vos les contrasenyes al vostre mail personal - Icater\nBiblioteca Jurídica On-line Sepin, ja a la part privada de la web! Avui començarem a enviar-vos les contrasenyes al vostre mail personal\nEl Col·legi ha signat un acord amb Sepin Editorial en virtut del qual tots els col·legiats exercents tindreu a partir d’ara accés a la Biblioteca Online Sepin des de la part privada de la nostra web col·legial, www.icater.org.\nLa Biblioteca Online de Sepin inclou més de 1000 monografies temàtiques amb jurisprudència, doctrina i formularis permanentment actualitzats, i anualment s’hi afegeixen uns 200 títols nous… i ara estaran al vostre abast per poder-los consultar i descarregar lliurement (en pdf o word, també) als vostres ordinadors o dispositius mòbils.\nPer utilitzar la Biblioteca Online Sepin heu de fer el següent:\nAneu a la secció de la web col·legial SERVEIS ALS COL·LEGIATS/Bases de dades: Tirant-Vlex-Sepín\nUn cop allà aneu a l’accés a Biblioteca Online SEPIN.\nUs trobareu ara a la web del producte, on caldrà que introduïu el login i password que us enviarem a cadascun de vosaltres per correu electrònic. Si no el rebeu al llarg d’aquesta setmana, truqueu a la Biblioteca o envieu un mail a documentacio@icater.org i us el donarem.\nATENCIÓ: En cas que sigueu ja clients de SEPIN, el login sí que canviarà però el password que heu d’utilitzar és el que ja teniu per entrar als seus productes. Si no el recordeu, trobareu un botonet dels de “recordar contrasenya” al portal.\nDes del Col·legi entenem que l’acord que hem signat amb SEPÍN per posar al vostre abast la Biblioteca Online Sepín servirà per completar l’oferta EN LÍNIA de Documentació jurídica interessant per als nostres col·legiats, que com sabeu, podeu complementar sempre amb la Biblioteca del Col·legi i els seus serveis, presencials i virtuals. Els recordeu? Aquí els teniu!\nAnimeu-vos a utilitzar la Biblioteca Online Sepin, és un producte que us serà molt útil per contingut i actualització de totes les monografies que publiquen!


La Fiscalia, a favor que el TSJ investigue Mónica Oltra pel presumpte encobriment d'abusos - À Punt\nEl Ministeri Públic creu que hi ha "indicis rellevants" contra la vicepresidenta, que gaudeix de la condició d’aforada\n03 de juny 2022 - 15:29\nLa Fiscalia ha informat favorablement que el Tribunal Superior de Justícia de la Comunitat Valenciana (TSJCV) és competent per a la instrucció i, en el seu cas, enjudiciament, de la vicepresidenta de la Generalitat i consellera de Polítiques Inclusives, Mónica Oltra, pel cas del presumpte encobriment dels abusos sexuals del seu exmarit a una menor tutelada.\nLa sala civil i penal del Tribunal Superior de Justícia de la Comunitat Valenciana havia donat —en una diligència del 31 de maig— un termini a les parts perquè presentaren al·legacions en relació amb la competència d'aquest òrgan per a decidir sobre la possible imputació de la vicepresidenta.\nAixí, el Ministeri Públic ha informat que el TSJCV és competent per a la instrucció i, en el seu cas, enjudiciament, perquè hi ha "indicis rellevants contra Mónica Oltra, com a aforada per la seua condició de vicepresidenta del Consell". Així mateix, insta que es realitzen "totes les diligencies que siguen necessàries per a completar la investigació dels fets i la determinació del grau de participació de la persona aforada".\nPel que fa a la resta de persones investigades, es valorarà posteriorment si s'ha d'assumir la competència.\nDesprés d'estudiar les al·legacions de les parts, el tribunal decidirà si admet a tràmit el procediment. En cas afirmatiu, es produirà a la imputació formal d'Oltra, personada en la causa.


UD Taradell - Honda Bioh fitxa pel Tercera Catalana de la UD Taradell\nLa UD Taradell ha oficialitzat aquesta setmana el fitxatge d'un nou jugador per al Tercera Catalana. Es tracta d'Honda Bioh, que arriba procedent del Balenyà, on va jugar els quatre primers partits de lliga. Aquest dimarts ja va completar l'entrenament amb l'equip.\nEs tracta d'un jugador molt polivalent, ja que pot ocupar diferents posicions en el camp. En principi, podria jugar de defensa central o migcampista defensiu, tot i que al Balenyà també havia jugat de punta. De fet, a la primera jornada de lliga va fer el gol del Balenyà.\nA més, es tracta d'un jugador que coneix molt el tècnic, Gerard Pallarès, a qui ja havia entrenat en la seva etapa als Hostalets. Cal destacar que el jugador vigatà també està vinculat amb Taradell, ja que hi treballa.\nEn les últimes setmanes s'estava negociant la seva incorporació, sobretot, per reforçar l'equip i compensar les baixes que s'han produït des de l'inici. L'última, per motius personals, ha estat la de Xente. També han plegat Youssuf, per motius personals, i Aleix Pradell i Oriol Sans, per decisions tècniques.


Evolución de los públicos de les organizaciones culturales y su gestión. Informe Observatorio de la Cultura | Interacció\nInici Apunts Evolución de los públicos de les organizaciones culturales y su gestión. Informe Observatorio de la Cultura\nPublicat per Interacció el 19/06/2013 - 14:54 | Última modificació: 11/12/2015 - 15:57\nLa meitat dels enquestats declaren que l’augment de l’IVA ha tingut un efecte molt negatiu per a les seves organitzacions, especialment per al sector espectacles;\nEl públic paga de mitjana un 31,8% del cost de l’oferta cultural. En un 55,7% de les respostes, l’aportació del públic és menor al 20% i només el 28,4% supera el 50%. Hi ha una gran diferència entre el sector públic i privat, en el primer l’aportació mitjana del públic és del 17% i en el segon del 48,3%;\nSegons els enquestats, els patrocinis privats i les ajudes públiques, a parts iguals, haurien d’assumir el 61% del cost de l’oferta cultural. El públic hauria d’assumir el 39% restant. Tots coincideixen en la necessitat d’una nova llei de mecenatge, i en millorar l’educació dels públics perquè valorin millor l’oferta cultural i estiguin disposats a pagar més per ella;\nEls programes de fidelització de públics s’han desenvolupat més en el sector públic (69,2%) que en el privat (45%). Són menys comuns els programes d’amics (45,7% habitualment), els que més els apliquen són els museus (68,8%). Només un 17,3% de les organitzacions fan servir de manera regular el micromecenatge per al finançament de projectes;\nLa gran majoria (83%) consideren que no existeix un conflicte de competència de preus entre l’oferta pública i la privada;\nPer fer front a la crisi i a les retallades pressupostàries i per mantenir el volum d’activitat i assistència de públics, la majoria d’organitzacions han optat per: ajustar les despeses internes, intensificar coproduccions i projectes compartits i programar activitats menys cares;\nUn 67% de les organitzacions declara treballar activament en el desenvolupament de públics (un 73,8% són del sector públic i un 60,5% del privat). Destaquen els museus (83,3%) en el desenvolupament d’aquesta pràctica;\nPer al 66% dels enquestats l’objectiu principal d’aquesta estratègia és arribar a nous segments de públics. Un 48,9% volen aconseguir una major assistència del seu públic actual, mentre que només a un 24,5% els interessa conèixer les preferències del públic a l’hora de programar;\nNomés un 43,7% d’organitzacions afirmen comptar amb personal preparat per treballar de manera efectiva el desenvolupament de públics. Un 63% valorarien rebre formació específica més que recórrer a l’assessorament extern (ho fa un 27,4%). La majoria (75,9%) reconeix no disposar d’informació estadística suficient i útil sobre el seu sector;\nUn 57% mesura sistemàticament els seus públics (66,7% en el sector privat davant un 46,7% en el públic). Només el 34,8% fan anàlisis de mercats de manera regular (20% en el sector públic i un 50% en el privat);\nEl 75,6% d’organitzacions mantenen bases de dades actualitzades dels seus públics registrats i el 81,4% les fa servir per a l’enviament d’informació periòdica. Són pràctiques minoritàries la sol·licitud al públic de l’avaluació de les activitats (35,3%) i la consulta dels seus interessos per a la programació (31,6%).\nL’ús de la tecnologia està molt estès pel que fa a l’enviament de butlletins (78,3%), ús de xarxes socials (86,4%) i blocs i webs participatives (76,7%). En canvi, només un 16% aprofita aquest recurs per realitzar enquestes en línia.\nPDF Observatorio de la cultura. Primer semestre de 2013. Análisis de resultados\nconsum, estructura de mercat, participació, públic


EL Balcó de Dorres Saillagouse França - Ofertes d'hotels amb els MILLORS DESCOMPTES EN LÍNIA Atenció al Client\nEL Balcó de Dorres2 Rue des Escaldes, Dorres, Saillagouse, França, 66760 - Veure al mapaExcepcional9,2Basada en129comentarisEL Balcó de DorresVeure més fotosVestíbulVeure més fotosVestíbulVeure més fotos9,2 Excepcional valoració dels hostesVeure tots els comentaris"Tenint en compte que buscàvem un lloc tranquil, l'hem trobat..."GemmaEspanyaVeure més fotosExcel·lent ubicació 9,3Veure el mapaVeure totes les 35 fotos9,3UbicacióParticularitats que li encantaranWi-Fi gratuït en totes les habitacionsbany d'aigua termal calentabarjardí\nVeure les fotosHabitació Doble (Double Room)15 m2plat de dutxa1 llit dobleFixa les dates per veure preusVeure les fotosHabitació 2 llits (Twin Room)15 m2plat de dutxa2 llits individualsFixa les dates per veure preusVeure les fotosApartament (Apartment)70 m2plat de dutxa4 llits individuals o 1 lli...Fixa les dates per veure preusVeure les fotosHabitació Familiar (Family Room)19 m2plat de dutxa1 llit individual i 1 llit ...Fixa les dates per veure preus\nSobre l'allotjamentDescripcióEl Balcó de Dorres està situat a 400 m de les fonts d'aigües termals sulfuroses de Dorres. L'establiment ofereix sala d'estar amb TV LCD, reproductor de DVD, jocs de taula i llar de foc, Wi-Fi gratuïta, jardí i terrassa.\nLes habitacions inclouen terra de terracota o de parquet i bany privat amb dutxa i assecador. L'apartament té TV LCD, cuina totalment equipada i zona de menjador. En arribar rebreu un paquet de benvinguda amb articles de tocador.\nEl Balcó de Dorres serveix cada matí un esmorzar casolà. També es preparen altres àpats a petició i a 600 m hi ha un restaurant.\nL'establiment es troba a 10 minuts amb cotxe de la frontera espanyola, a 2,5 km de la capella de Belloch i a 13 km de l'estació d'esquí de Font-romeu. Puigcerdà és a 10 km i l'estació de tren de la Tor de Querol, a 10 minuts amb cotxe.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-seequitaciójardí esquíMassatge Àpats, begudes i refrigeribarRestaurants Natació i submersióbany d'aigua termal calenta Serveis i comoditatsservei de bugaderiazona de fumadors Per als nenshabitació familiar Accéss'admeten animals de companyia Disponible a totes les habitacionsassecador de cabellescriptoriservei de despertadorcalefaccióplat de dutxaempolles d'aigua de cortesiaMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantEls sopars s'han de reservar amb una antelació de 24 hores. Hi ha un menú infantil.\nPer als nens de 3 a 10 anys, l'esmorzar costa 4,90 EUR i el sopar, 10 EUR. Comentaris recents de clients


M’ho sé de memòria… Per a què?\nAl món educatiu hi ha un debat permanentment obert: memoritzar continguts suposa aprendre’ls?\nEls rius de la península Ibèrica són el Duero, l’Ebre, el Tajo, el Guadalquivir, i 4x3 fan 12 i 11x6 fan 66... Quin sentit té avui aprendre de memòria noms i números, conceptes, poesies, herois de la mitologia clàssica, noms de comarques, països o rius del món, quan amb un clic els alumnes poden obtenir tota aquesta informació i aprendre a gestionar-la? ¿Té sentit memoritzar com es feia abans? Quin paper hauria de tenir la memorització de continguts en l’ensenyament?\nEn algunes escoles la classe magistral ha passat a la història per deixar pas a l’anomenat aprenentatge per projectes, que demana una actitud més activa i participativa de l’alumne, però en moltes d’altres encara se segueixen els esquemes tradicionals d’exposició i avaluació. En general, però, els nois i noies ja no miren els mapes en 2D. Van al Google Earth directament. Però ¿aquests canvis que inspiren la pedagogia han de significar per força desterrar la memorització com si fos una metodologia d’aprenentatge del passat?\nCecilia Calvo Pesce, doctora en didàctica de les matemàtiques per la Universitat Autònoma (UAB) i professora de matemàtiques a l’ESO, explica que, en l’àmbit de l’ensenyament de les matemàtiques, fa una vintena d’anys l’aparició de les calculadores ja va donar sentit a aquesta pregunta. “Encara que tímidament, les calculadores van entrar en algunes classes de matemàtiques. I s’ha de reconèixer que no van provocar canvis substancials en la manera d’ensenyar-les”, detalla la professora, que afegeix que “el treball amb operacions aritmètiques es fa actualment amb nombres més petits que fa unes dècades, ja que els càlculs amb nombres grans ningú dubta que demanen l’ús d’una calculadora”. I és que, en l’actualitat, a partir dels smartphones, les calculadores són omnipresents i s’hi afegeixen altres programaris amb gran potència de càlcul i manipulació algebraica. “Però, a l’escola, hem de vigilar que la tradició en la manera d’ensenyar matemàtiques no sigui, també ara, més forta que el clam de canvi que impliquen els canvis tecnològics”.\nQuin paper té, doncs, la memorització de fets aritmètics? “Continua sent important -assegura Calvo Pesce-, però la quantitat de fets bàsics que cal memoritzar ha baixat de manera substancial. Cal treure importància a la memorització de fórmules i posar el focus en la cerca i l’estudi de les regularitats que permeten als alumnes deduir informació”.\n“La memorització és una eina més, un recurs... L’important és preguntar-se quins continguts aplicables a la vida cal memoritzar”, opina Arantza Lacasa, mare i mestra del col·lectiu Inspira Secundària, format per docents de secundària i primària i pares i mares. I respon ella mateixa: “Els continguts que permetin a l’alumne desenvolupar un pensament divergent, crític i actiu. Aquells continguts necessaris per ser autònom, que pugui experimentar de forma activa i siguin aplicables a la vida”. A Inspira Secundària defensen que “els alumnes poden gestionar els propis aprenentatges tenint el currículum com a eix vertebrador” i creuen “en les comunitats d’aprenentatge i l’adquisició de coneixements a partir del treball per projectes relacionats amb les inquietuds i les realitats dels joves”.\nI és que la vida dels nens del segle XXI és enormement complexa i molt diferent de la dels seus pares a la seva edat i, tanmateix, encara hi ha escoles que apliquen els mateixos esquemes tradicionals d’exposició i aprenentatge. Dolors Reig, psicòloga social, ponent en tecnologies i educació i responsable del blog El caparazón, admet que, en força casos, encara s’utilitzen els mètodes de fa dues o tres dècades: “Se segueixen els mètodes tradicionals d’exposició, sense facilitar l’accés als recursos i sobretot a les xarxes socials, que obren noves possibilitats d’aprenentatge i col·laboració”. Segons Reig, durant la primària no és tan important, però a secundària i a la universitat sí que ho és, perquè és quan utilitzen més les xarxes amb finalitats d’oci, i per tant podrien aprofitar tot el potencial d’aprenentatge.\nAquesta psicòloga social, amb una llarga experiència en educació i tecnologies, reivindica la figura del “renaixentista digital” com a persona formada per aprendre amb seguretat a internet, des d’una bona base cultural, sobre qualsevol matèria i de manera constant al llarg de la seva vida. “Té sentit la memorització cultural, en el sentit de marcs, contextos o paradigmes que han portat la humanitat on és ara. Més que de memorització, és qüestió que l’escola i les institucions treballin en la formació d’una base humanista i cultural que serveixi per incorporar, sobre uns bons fonaments, continguts que ara es poden extreure de la memòria d’internet”, afegeix Reig, que sempre comenta que “el mestre ha de seguir sent mestre, expert en la seva matèria, incorporant la idea de la formació de ciutadans cultes i crítics”.\nGestió del saber\nPer tant, ¿despertar i educar l’habilitat de recollir i gestionar informació a la xarxa hauria de ser compatible amb una certa quantitat de memorització? Des de la Fundació Jesuïtes Educació han posat en marxa Horitzó 2020, un projecte per aconseguir una transformació profunda de les escoles jesuïtes i que vol recollir nous elements pedagògics. “El que hem posat sobre la taula és la prioritat d’adquirir unes competències i vincular una selecció de continguts a aquesta finalitat”, explica Josep Menéndez, director adjunt de Jesuïtes Educació i mestre de llengua i literatura durant molts anys. “És evident que la recollida i gestió de la informació són habilitats essencials del nostre temps, però han de venir orientades per criteris de coneixement que permetin als alumnes tenir criteri a l’hora de seleccionar els continguts”, assegura.\nAquesta renovació ha posat l’accent en el treball en equip dels professors per acordar quins són aquests continguts bàsics des d’una mirada interdisciplinària i transversal. I quin paper manté la memorització? “Hem de poder fer cerques d’informació més àgils a internet i per això cal exercitar el cervell, i memoritzar ens hi ajuda”, diu Menéndez. “L’objectiu pedagògic ha d’estar vinculat al mateix exercici de la memòria, que pot tenir perfectament un context lúdic. El que resulta desfasat és vincular-ho a una avaluació de coneixements”, conclou.


Oltra advoca per "cuidar i mimar" els treballadors de Divalterra, "l'element més vulnerable en aquest moment" | Valencia Extra\nLa vicepresidenta de la Generalitat Valenciana, Mónica Oltra, ha advocat aquest dimarts per “cuidar i mimar” els 700 treballadors de Divalterra després de l’anunci del “tancament ordenat” de l’empresa pública anunciat per l’equip de govern de la Diputació, atés que els empleats són “l’element més vulnerable en aquest moment”.\nAixí s’ha pronunciat aquest dimarts la també consellera d’Igualtat i Polítiques Inclusives i portaveu de l’Executiu valencià en atenció als mitjans en un acte a València en el qual ha inaugurat la jornada ‘Acord marc: Cap a un sistema d’estabilitat per al sector empresarial en l’àmbit residencial’.\nOltra s’ha referit d’aquesta manera a la decisió de l’equip de govern de la Diputació de València, presidit en funcions per Maria Josep Amigó (Compromís) després de la dimissió del socialista Jorge Rodríguez, investigat en l’operació Alqueria, de dur a terme un “tancament ordenat” de l’empresa pública Divalterra.\nSobre este tema, la vicepresidenta del Consell ha explicat que “estem en una fase molt inicial en la qual s’estan recaptant informes tècnics” i “una vegada es tinguen aquests informes és quan es produirà el diàleg que s’ha de produir amb els representants dels treballadors”. Aquest diàleg s’ha de produir, ha agregat, perquè “l’element més vulnerable en aquest moment en l’empresa són els treballadors, 700 persones i per tant 700 famílies que viuen d’eixe treball en Divalterra i que cal de cuidar i mimar”.\nAixí, ha apuntat que “la plantilla ha d’estar absolutament tranquil·la” perquè “els drets dels treballadors han de salvaguardar-se de les possibles decisions administratives sobre l’empresa i la seua conformació i en tot cas la seua dissolució”.\n“Els drets dels treballadors han d’estar al marge d’açò i s’ha de buscar una solució que no vulnere no solament els drets laborals, sinó també els drets adquirits durant els anys en els quals han estat treballant en l’empresa”, ha assenyalat.\nPel que fa a la possible absorció dels treballadors de Divalterra per part de la Generalitat, Oltra ha comentat que “es té a veure” i “per açò s’han demanat els informes tècnics” i ha sostingut que “són qüestions jurídica i laboralment complexes perquè estem parlant de diferents categories professionals, diferents taules retributives que no quadren les de la Diputació amb la Generalitat”.\nPer aquesta raó, ha continuat, “s’ha de fer un estudi en profunditat per a veure les diferents opcions i una vegada es tinguen clares tècnicament les diferents opcions ja es decidirà políticament”.


Crear un marc de fotos de dibuixos animats en Photoshop ▷ ➡ IK4 ▷ ➡\nCrear un marc de fotos de dibuixos animats en Photoshop\nLes fotos dibuixades a mà tenen un aspecte bastant interessant. Aquestes imatges són úniques i sempre estaran de moda.\nAmb una mica d'habilitat i perseverança, pots fer un dibuix animat a partir de qualsevol foto. No has de saber dibuixar, només et cal Photoshop i un parell d'hores de temps lliure.\nEn aquest tutorial, anem a crear una foto com aquesta, utilitzant la font, l'eina. «Ploma». i dos tipus de capes d'ajust.\n1 Crear una foto de dibuixos animats\nCrear una foto de dibuixos animats\nNo totes les fotos són igual de bones per crear un efecte de dibuixos animats. Les imatges de persones amb ombres, contorns i llums pronunciades són les millors.\nLa lliçó girarà al voltant d'una foto d'un actor famós com aquesta:\nLa conversió de la foto en un dibuix animat es realitza en dos passos: la preparació i l'acolorit.\nLa preparació consisteix a seleccionar els colors per al treball, el que requereix dividir la imatge en zones específiques.\nPer aconseguir l'efecte desitjat, dividim la imatge de la següent manera:\nLa pell. Per a la pell, seleccionem el to amb el valor numèric e3b472.\nFem que l'ombra sigui gris. 7d7d7d.\nEl pèl, la barba, el vestit i les zones que defineixen els contorns dels trets facials seran completament negres. 000000.\nEl coll de la camisa i els ulls han de ser blancs - FFFFFF.\nLa resplendor s'ha de fer lleugerament més clar que l'ombra. El codi HEX és ... 959595.\nantecedents - a26148.\nL'eina amb la qual treballarem avui «Ploma».. Si té dificultats per utilitzar-lo, llegiu l'article al nostre lloc web.\nlliçó: Eina ploma en Photoshop: teoria i pràctica\nL'essència de la creació d'una foto de dibuixos animats consisteix a delinear les àrees anteriors «Ploma». i després omplir amb el color apropiat. Per facilitar l'edició de les capes resultants, utilitzarem un truc: en lloc de el farciment habitual, aplicarem la capa d'ajust «Color»i editarem la seva màscara.\nMolt bé, comencem a pintar a Sr. Affleck.\nEstem fent una còpia de la imatge original.\nCreeu una capa d'ajust immediatament. «Nivells»el necessitarem més tard.\nAplicació de la capa d'ajust «Color»,\nen la configuració prescrivim el to desitjat.\nPremem la tecla D en el teclat, restablint així els colors (principal i de fons) als seus valors per defecte.\nAnar a la màscara de la capa d'ajust «Color» ia continuació prémer la combinació de tecles ALT + DELETE. Aquesta acció pintarà la màscara de negre i ocultarà completament el farciment.\nÉs el moment de començar a fer la neteja de la pell «Ploma».. Active l'eina i creï un esquema. Recordeu que hem de seleccionar totes les zones, inclosa l'orella.\nPer transformar el contorn a l'àrea seleccionada, premeu la combinació de tecles CTRL + ENTER.\nMentre que a la màscara de la capa d'ajustament. «Color»ia continuació prémer la combinació de tecles CTRL + DELETE, Omplint la selecció amb blanc. Això farà que la zona corresponent sigui visible.\nDesactivació de la tecla d'accés directe CTRL + D i feu clic a l'ull al costat de la capa, fent-la invisible. Donem un nom a aquest element «Pell»..\nAplicar una altra capa «Color». Ajusteu el to segons la paleta. La manera de barreja ha de canviar-se a Multiplicar. i reduir l'opacitat a 40-50%. Aquest valor es pot modificar en el futur.\nMou a la màscara de capa i omplir-la amb color negre (ALT + DELETE).\nCom recordaran, hem creat una capa auxiliar «Nivells».. Ara ens ajudarà a dibuixar l'ombra. Farem doble clic LKM sobre la miniatura de la capa i utilitzi els controls lliscants per fer més pronunciades les àrees enfosquides.\nDe nou ens posem sobre la màscara de la capa amb l'ombra, i amb el llapis òptic perfilar les zones corresponents. Després de crear el contorn, repeteixi l'operació amb el farciment. Quan haguem acabat, apaguem «Nivells».\nEl següent pas és perfilar els elements blancs de la nostra foto de dibuixos animats. L'algorisme és el mateix que per a la pell.\nRepetiu el procediment amb les zones negres.\nEl següent pas és pintar les metxes. Aquí també podem utilitzar la capa amb «Nivells». Utilitza els controls lliscants per aclarir la imatge.\nCrea una nova capa de farciment i dibuixa els contorns de les llums, la corbata i la jaqueta.\nNomés queda afegir un fons a la nostra foto de dibuixos animats. Aneu a una còpia de la font i creï una nova capa. Ompliu el color definit a la paleta.\nEls defectes i les «ficades de pota» es poden corregir treballant amb un pinzell a la màscara de la capa corresponent. Un pinzell blanc afegeix àrees a una àrea, i un pinzell negre elimina àrees.\nEl resultat del nostre treball és el següent:\nCom pots veure, no hi ha res complicat en crear una foto de dibuixos animats en Photoshop. Aquest treball és interessant, però requereix força temps. La primera presa pot requerir diverses hores del seu temps. Amb l'experiència s'entén com ha de ser el personatge en aquest marc i, per tant, augmentarà la velocitat de processament.\nAssegureu-vos d'estudiar la lliçó sobre l'eina «Ploma».Si no es pot fer un dibuix, practicar el contorn, i dibuixar aquestes imatges no serà un problema. Bona sort amb la seva obra d'art.\nConversió de TIFF a JPG\nCom activar i utilitzar el traductor en Safari en macOS Big Sud\nCom posar música al feed d'Instagram\nCom fer stickers a WhatsApp Web\nCom trobar un canal de Telegram a Android\nCom trobar stickers a Telegram a PC, Android i iOS\nCom pagar a terminis amb PayPal\nObtenir un ID de perfil de Telegram\nCom promocionar un canal de Telegram\nBuscar vídeos als missatges de WhatsApp\nQuè cal fer si no apareix l'hora de la darrera visita a WhatsApp\nInstal·lar un WhatsApp a dos telèfons


Com escollir l'exfoliant més adequat per a la teva pell - Regió7 :: El Diari de la Catalunya Central\nCom escollir l'exfoliant més adequat per a la teva pell\nLa solució per tornar la lluminositat a la pell té diferents noms: exfoliació, peeling o gommage\nbelleza activa / amic 18.02.2017 | 15:10\nCom escollir l'exfoliant més adequat per a la teva pell AMIC\nSegons l'esteticista Felicidad Carrera "a pells grasses i gruixudes es pot realitzar tot tipus de peelings. Més delicades són les normals i seques, per a elles s'han de triar els productes exfoliants en funció de la densitat de la pell, si és fina és convenient utilitzar pílings suaus, per exemple, els que posseeixen partícules d'arrossegament arrodonides o els enzimàtics, que no danyen la pell".\nLes firmes cosmètiques recomanen una exfoliació setmanal, fins i tot més si és greixosa o mixta, però, hem d'observar la resposta de la nostra pell i no abusar d'aquest tipus de productes. Hi ha estudis clínics realitzats per una firma d'alta cosmètica japonesa, Sony CP, que demostren que les pells que han abusat de la exfoliació envelleixen més ràpidament.\nExfoliants mecànics: Es presenten en forma de crema o o gel amb petits grànuls que seran els encarregats d'eliminar les cèl·lules mortes de la vostra pell -que li resten lluminositat i eficàcia als productes de tractament-. En funció de la duresa d'aquestes partícules i de la força en la que te la aplics, l'acció serà més o menys agressiva per a la pell.\nExfoliants enzimàtics: Especialment indicats per a les pells més sensibles, perquè no inclou grànuls. Habitualment, els exfoliants enzimàtics estan formulats amb actius naturals procedents de fermentats de fruites com la pinya, la papaia, la figa... Aquest tipus d'exfoliants, inspirats en la cultura japonesa, actuen humitejant la pell i disgregant les cèl·lules mortes. S'aplica amb un suau massatge i es deixa reposar durant uns minuts, com si d'una màscara es tractés. Transcorregut aquest temps es retira amb aigua tèbia i la pell queda suau i lluminosa.\nExfoliants químics: Els exfoliants o peelins químics, que tenen com a objectiu eliminar capes de pell de forma més o menys profunda segons l'àcid empleat. La seva missió és afavorir la renovació cutània, aclarir taques, aportar lluminositat i corregir l'acne i les seves seqüeles lleus. Consisteix en l'eliminació de diferents capes de l'epidermis mitjançant l'aplicació d'un agent químic irritant o càustic; les capes de la pell superficials són substituïdes per altres de noves de millor qualitat, amb menys taques i arrugues, millor textura i més lluminosa.\nSuperficials: són els més utilitzats. Atenuen les cicatrius lleus originades per l'acne, tanquen els porus, corregeixen les arrugues fines i aporten uniformitat al to de la pell. Es realitzen fonamentalment amb alfa-hidroxiàcids (glicòlic, làctic, mandèlic), betahidroxiácidos (àcid salicílic), àcid retinoic, fenol modificat, àcid tricloroacètic. Es necessiten entre 4 i 6 sessions per aconseguir un resultat òptim. Per tractar el melasma hi ha diverses fórmules de màscares despigmentants que combinen l'àcid retinoic i substàncies despigmentants que generalment, s'apliquen en una sola sessió.\nMitjans: estan indicats per a un envelliment solar més avançat ja que actuen sobre les arrugues fines i de profunditat mitjana i per controlar les taques produïdes pel sol. També es realitzen com a pas previ o complement de molts tractaments dermatològics. S'utilitza àcid tricloroacètic.\nPeeling Líquid Drops of Youth, de The Body Shop. Revolucionari gel exfoliant que purifica la pell i l'allibera dels contaminants diaris. Amb el seu ús continuat s'aconsegueix una pell més fresca, suau, lluminosa i amb un aspecte més juvenil. S'ha d'utilitzar amb la pell seca, després d'haver eliminat el maquillatge i abans del ritual de neteja de la pell. El seu preu: 19 € / 145ml.\nScrub Delicato Esfolinate, de Dermolab. Gel exfoliant que allisa i suavitza la pell. Permet eliminar les impureses alhora que té cura del cutis gràcies a l'àcid hialurònic que conté. La textura actua eficaçment gràcies a l'alta concentració en agents exfoliants, però en ser molt fins, no són agressius. Enriquit amb àcid hialurònic de diversos pesos moleculars per arribar a diferents capes de la pell, Betaïna, coneguda per les seves propietats hidratants i àcids de fruites, que afavoreixen la lluminositat de la pell. Formulat sense parabens. El seu preu 7,90 €.\nExfoliant facial, de Martiderm. Gràcies a la seva exclusiva combinació de grànuls de diferents mides, exerceix una acció d'arrossegament de les cèl·lules mortes, suavitzant i renovant la textura de la pell de manera efectiva amb suavitat. Està formulat amb Òxid d'alumini, grànuls de sílice, àcid salicílic i òxid de zinc. El seu preu: 14,20 € / 50ml.\nExfoliant Facial Suau, de Corpore Sa. Certificat per ECOCERT, està formulat amb partícules d'Ambre, Aloe Vera i Lima. Aquest tractament de bellesa intensiu purifica, hidrata i millora el procés de renovació cel·lular, respectant al màxim l'equilibri natural de la pell. L'exfoliant de Corpore Sano està formulat amb ingredients d'origen vegetal i conserva tota la seva puresa i propietats gràcies al seu envàs de tub reciclable. El seu preu: 14,86 € / 100ml.\nGen.Peel, de One.gen. Crema microexfoliant progressiva que permet renovar i rejovenir l'aspecte de la pell de forma ràpida i efectiva, gràcies a la seva tecnologia Duo Peeling que uneix els beneficis d'un peeling enzimàtic a la força d'un peeling químic, amb la seva millor tecnologia d'encapsulació. Estimula la renovació cel·lular de la pell, millorant la seva textura, sense ressecar ni irritar. A més, conserva la funció barrera de la pell alhora que la hidrata. Finalment, millora l'aspecte de la pell actuant sobre arrugues, taques, falta de lluminositat, porus i marques d'acne.


El conseller Nadal dóna la raó a l'Ajuntament de l'Ametlla de Mar respecte al POUM - 23/04/2010 » La Cala RTV\nEl conseller Nadal dóna la raó a l'Ajuntament de l'Ametlla de Mar respecte al POUM\n23 . Abr, 2010 a les 13:39\nDesprés que el POUM (Pla d'Ordenació Urbanística Municipal) fos revisat per la CUTE (Comissió d'Urbanisme de les Terres de l'Ebre), l'Ajuntament de l'Ametlla de Mar davant les rectificacions proposades per la comissió el consistori calero va decidir fer un recurs d'alçada dirigit directament a la Direcció General d'Urbanisme del Departament de Política Territorial i Obres Públiques (DPTOP) de la Generalitat, departament que encapçala el conseller Joaquim Nadal. I és que segons l'Ajuntament de l'Ametlla de Mar es considerava que la CUTE s'extralimitava amb les modificacions que demanava del POUM i que invadia les competències municipals. Ara ha arribat la resolució al recurs d'alçada amb una molt bona notícia pel consistori calero, la Direcció General d'Urbanisme els dóna la raó.\nUn dels punts del POUM aprovats és el conveni de l'Ajuntament amb els propietaris del Bon Repòs. Per tant, el 80% d'aquest espai es convertirà en un gran jardí públic, pulmó del cas urbà. I al 20% restant es construiran 100 habitatges.\nFora del nucli urbà, a les urbanitzacions cal destacar diversos punts aprovats. El primer és el referent a la renaturalització de Port Olivet i el manteniment de la part d'Artilleria com a zona verda. A canvi, els habitatges previstos a Port Olivet es ressituaran en una altra zona edificable del municipi. El segon punt significatiu aprovat del POUM és situa a la zona nord de l'Ametlla de Mar, concretament a Sant Jordi. A la zona PAU Sant Jordi amb el POUM s'ha aconseguit que la primera línia de mar és converteixi en una zona verda, una part privada i l'altra pública. I per tant, es tirarà a terra el xalet que hi ha pràcticament a la platja Sant Jordi. Sense moure'ns de Sant Jordi cal destacar que amb la resolució de la Direcció d'Urbanisme de la Generalitat s'accepta el conveni amb Promocions Calafat que va permetre l'escripturació del Castell de Sant Jordi, convertir-lo en patrimoni públic, i dels terrenys de l'entorn. A canvi, es reajustarà el gàlib d'edificació a l'àrea nord est de la urbanització Calafat.\nD'altra banda, un dels punts del POUM que finalment ha acceptat la Generalitat és les actuacions del sector J Castell ja que el PGOU (Pla General d'Ordenació Urbanística) vigent ho permetia i, a més, la Generalitat prèviament havia aprovat la reparcel·lació i el pla parcial. D'altra banda, el promotor ja havia fet efectiu al consistori el 10% d'aprofitament. Per tant, era incoherent que ara amb el nou POUM no s'acceptés.\nUn altre dels punts és que a la zona entre Calaforn i Sant Jordi, és a dir, Tres Cales segona fase, finalment s'ha establert una densitat global de 15 habitatges per hectàrea tal com es disposa al nou Pla, exceptuant l'espai entre el mar i la via fèrria on és podran construir 9 habitatges per hectàrea. D'aquesta manera, l'Ajuntament de l'Ametlla de Mar s'adequa als requisits de construcció sostenible que estableix la Generalitat ja que, a més densitat per hectàrea menys despesa energètica i d'altres serveis.\nFinalment, un dels punts del POUM que ha rebut certes matisacions és el referent a la façana marítima. L'Ajuntament una vegada fet el Pla va obrir una procés de participació ciutadana on els empresaris locals van transmetre la voluntat que es mantinguessin les quatre plantes més el sotacobert al nucli urbà. El consistori va fer seva la proposta i la va incloure al POUM. Finalment, la resolució ha especificat que la façana marítima compti amb una alçada màxima de tres plantes més sotacobert. En canvi, als carrers Palamós, Dr. Fleming i Mediterrani es permetrà que hi hagi el màxim d'alçada de quatre plantes més sotacobert. Per tant, en aquesta zona del nucli urbà és mantindrà la petició dels empresaris locals que demanaven que el nou POUM no afectés al patrimoni.\n"Estem molt satisfets perquè el que ha dit ara el conseller amb aquesta resolució ja ho havia avançat el director general d'urbanisme, de la Direcció General d'Urbanisme de la Generalitat de Catalunya. Aquesta resolució ratifica el que havíem dit en moltes ocasions, que aquest Pla havia comptat amb la participació de molta gent, on hem trobat l'equilibri entre el desenvolupament local i la preservació del Medi Ambient. I és que el fet que la Punta de Bon Capó, el Bon Repòs i Port Olivet passaran a ser públics són exemples d'aquest Pla modèlic i pioner", va explicar l'alcalde del municipi, Andreu Martí.\nEl següent pas, ara, de l'Ajuntament de l'Ametlla de Mar per obtenir el POUM definitiu és realitzar el text refós que haurà de passar de nou per la CUTE. Des del consistori calero és respira optimisme i es preveu que l'aprovació definitiva tindrà lloc dins del 2010.\n0 respostes a "El conseller Nadal dóna la raó a l'Ajuntament d..."\najuntament, alcalde, bon repòs, conseller, dptop, generalitat, port olivent, poum, sant jordi, sector j


El portal web de l’Ajuntament d’Alcàsser, accessible a tota la ciutadania – RiberaTV\nEl portal web de l’Ajuntament d’Alcàsser, accessible a tota la ciutadania\nL’Ajuntament d’Alcàsser, pioner a complir amb la normativa europea d’accessibilitat web\nAmb el nou portal, es garanteix l’accés lliure a la informació adaptant-lo a les persones amb diversitat sensorial\nL’Ajuntament d’Alcàsser continua apostant per crear un municipi més accessible i, en aquesta ocasió, el fa a través del seu portal web. «Un dels objectius principals d’aquest projecte era trencar barreres permetent que tota la ciutadania puga accedir de manera ràpida i senzilla a tots els continguts de la web de l’ajuntament», explica l’alcaldessa del municipi, Eva Zamora.\nD’aquesta manera, comptant amb el suport de la Conselleria de Participació, Transparència, Cooperació i Qualitat Democràtica, l’Ajuntament d’Alcàsser ha rebut una subvenció de 5.000 euros per a dur a terme el projecte ‘Sistema informàtic d’accessibilitat per a garantir el lliure accés a la informació, garantint l’adaptació a persones amb diversitat sensorial’.\nAixí, Alcàsser no només es converteix en un ajuntament pioner a complir amb la normativa europea RD 1112/18 d’accessibilitat web, sinó que posa a la disposició de la ciutadania un portal web amb un disseny simplificat i interactiu que, a través d’eines com la de síntesi de veu, facilita la navegació per la pàgina de l’Ajuntament a tota la ciutadania. S’ha creat un vídeo divulgatiu que es pot consultar al següent enllaç: https://www.youtube.com/watch?v=my8jaeoeo4u&feature=youtu.be\n«Moltes persones no poden accedir a la informació a causa de problemes visuals, auditius… Per això, des del consistori, continuem treballant per a facilitar la vida als nostres veïns i veïnes i, sens dubte, comptar amb un portal accessible és un gran pas», ha conclòs Zamora.\nL’empresa Digital Value ha sigut l’encarregada de realitzar el nou portal web i, ben aviat, es començarà amb l’adaptació de l’app.\nEl portal web de l’Ajuntament d’Alcàsser, accessible a tota la ciutadania added by Ribera Televisió on 18 novembre, 2020


Publicat 29/04/2019 16:36CET\nLa Generalitat posar en marxa aquest mes de maig un procés participatiu de l'espai de menjador escolar amb la finalitat de definir com ha de ser l'espai del migdia als centres educatius a través del mxim consens entre tots els agents implicats.\nEl procés transcorrer sota el lema 'Construm junts l'espai de migdia', com han explicat el director general d'Atenció a la Família i Comunitat Educativa, Ramon Simon, i la subdirectora de Qualitat Democrtica, Laura Suñé, en una sessió informativa a la Conselleria d'Educació.\nSegons ha informat el departament de Josep Bargalló, el debat girar al voltant de tres eixos temtics: l'espai del migdia en el projecte educatiu del centre, l'alimentació i la qualitat del servei.\nS'estructurar en dues fases: la primera anir de maig a juliol i est dirigida a tota la ciutadania, especialment a associacions i entitats, mentre que la segona anir de setembre a octubre i s'hi sumaran nens i joves dels centres educatius i dels rgans participatius formats per menors.\nUn esborrany del decret de menjadors escolars va despertar les crítiques de sectors de la comunitat educativa a finals de l'any passat, com ara associacions de pares que van demanar la seva negociació, i la Conselleria va obrir un espai web de participació en línia com a lloc d'interlocució directa.


Aula de teatre per a infants i joves amb necessitats educatives especials\nA les classes de l'aula Escenaris Especials realitzarem exercicis, jocs i dinàmiques teatrals per estimular l'expressivitat corporal, l'expressió emocional, la concentració, l'aprenentatge de tècniques de relaxació, la imaginació i la cohesió de grup, per a infants i joves amb necessitats educatives especials.\nDurant la segona part del curs, els alumnes formaran part del procés de creació d'un espectacle teatral: Pensarem junts la idea de l'obra, escriurem el guió, aportarem idees pel vestuari i la il·luminació.\nEl curs finalitzarà amb l'estrena de l'espectacle creat a la Sala La Planeta de Girona (i segons la possibilitat, a la Factoria d'Arts Escèniques de Banyoles).\nObjectius que treballarem a teatre:\nHorari: dilluns, de 17:30 h a 18:45 h.\nCalendari: de l'1 d'octubre al 14 de juny\nEdats: per a joves de 10 a 20 anys\nDocents: Berta Camps i Clàudia Cedó\nPer a qualsevol consulta sobre el curs, escriviu-nos a infoescenarisespecials@gmail.com\nL'activitat es duu a terme a les aules d'El Galliner (Girona)\nCentre de formació teatral El Galliner (Casa de Cultura de Girona)\nC. Gaspar i Casal, 5 · 17001 · Girona · Tel. 972 205 884 (de dilluns a divendres, de 17 a 19h.)\n[ Accedir a la inscripció ]


saragatona: no ho tinc del tot clar i em -us- remeto als clàssics\nAi, els clàssics, si ja està tot dit i no hi ha res de nou ni que no hagi estat esmentat. Un fragment molt ben triat, he, he. M'agradaria saber com tens organtizada la biblioteca personal que sempre trobes el fragment adient...\nAbraçada matinera i vigila on i com mires, ep.\nEstava pensant justament el mateix: Com trobes el que busques "sempre"? jo volia posar un tros de "Vida de la mujer cristiana" però ni recordo l'autor ni trobo el llibre, tchts,tchts... excusa: per Nadal vam fer el trasllat a la casa "nova" (que no és nova sinó que vam fer "obres") i encara tinc caixes de llibres per obrir i col·locar, mea culpa, mea culpa.\nUn petonet des del meu mar.\nP.D.- Pere, el meu post tenia molt d'ironia- o volia tenir-la.I la velleta que em va dir allò no era la meva iaia, que la meva iaia era molt més com jo (o jo com ella) i ho va deixar tot per anar-se'n amb el meu avi... un dia n'escriuré la història, veritable història d'amor dels anys vint!\nAra m'ha vingut al cap allò de Sor Juana Inés de la Cruz,\nSi con tan sentido afán\n¿cómo queréis que obren bien\nCito de memoria que tinc els llibres molt desorganitzats, jo.\nla mateixa d'abans ha dit...\nEm sembla que era: Si con ansias sin igual... (primer vers segona estrofa).\nEn el fons, a totes ens afalaga que ens mirin... però segons de quina manera. Si tot és culpa de les feromones, home! :)\nMargalida Gotiec, la vedette ha dit...\nÉs que si els senyors no miressin, què faríem, les vedettes??? Doncs sí, no hi ha un pam de net, els senyors ja se sap com són i aquest escrit tan lletrat que ens ha posat el senyor Pere és una mostra fefaent -he après aquest parauleta al curset del centre cívic sobre llenguatge xava i llenguatge finolis- de com va tot des de l'Adam aquell i l'Eva i la serpeta... Ara, és veritat que hi ha senyors més elegants, que miren amb estil Arturo Fernández, i senyors a qui els surten els ulls en cilindre, estil López Vázquez i Landa transició, oi que sí? I mirin, jo ja estic acostumada a tot i curada d'espants, ai, els homes... una senyora molt catalana cantava... però són tan bufons (la Guillermina, era).\nPer cert, amb les mamelles de les senyores antigues -i modernes- passava com amb els blogs, ens fa vergonya que ens els mirin, però si no els miren, quina ràbiaaaaa. I si a més hi deixen la petjadeta, millor, oi.\nEm quedo amb aquesta frase: “els vaja bestiejant detràs” je, je quina gràcia!!! :-))))\nI tant, Júlia, gairebé tot dit, però sempre són interessants les noves formes d'enfocar-ho.\nLa biblioteca la tinc semicaòtica i dispersa, i la memòria també, però d'altres temps, quan encara un pretenia ensenyar literatura, li queden alguns recursos que e poden fer servir de tant en tant,\nAi, Júlia, la vista, sobretot ara a l'estiu, no té ni un moment de descansa, que no fa vacances, vaja.\nNo, arare, no trobo el que busco, sinó que alguns parleu de temes que són fàcils d'il·lustrar. Et puc assegurar que seré incapàç de trobar alguna cosa que s'adigui al "carisma" de Montilla, per exemple, però si parlem dels teus ulls, algun fragment dels clàssics -o no tant- s'hi adequarà.\nJa ho sé, arare, que tu ets una mica com la teva àvia: t'intueixo ;-)\nTorno a tu, Júlia. Jo sóc incapaç de recordar versos i proses, només ho sé buscar. Els versos que cirtes se semblen molt a una part del parlament de Bernat Metge "justificant" les dones, que vaig incloure algun dia en un post qu mai més trobaré. I és que és el que diu algú més avall i més amunt: res de nou sota el sol, però molts matisos interessants.\nEspecifica, bitxo, especifica, perquè el que ens perd de vegades és el matís. Jo, per si de cas, ara a l'estiu porto ulleres de sol. en fi, que tens raó, no ens enganyarem a certes edats (em refereixo a la meva).\nLa trobava a faltar, Margalida, la vedette, en un assumpte com el que ens ocupa (perdoni que li digui, però aquest fragment no parla de la visió dels senyors sinó de les senyores). Sí que té raó, que el joc de les mirades, i els altres, vénen del principi dels temps i duraran fins al final: i que bonic!\nI continua tenint raó, al meu entendre, n'hi ha que són i seran galants i daltres "desarrolistas". De totes meneres, i vostè -tu- m'ho confirma, les senyores sempre els trobaran alguna cosa a -gairebé- tots.\nI quanta raó té també amb això dels blocs. Deixi'm petjada sempre que no tingui una altra feina més urgent.\nTerrible això de la bèstia que se'ns atribueix ala homes, però és inevitable, jaka, dominem tan poc les nostres passions primitives...\nDisulpeu-me si em falten o em sobren lletres, és que el tema em ...\nUna manera molt literària de dir que son unes escalfabraguetes.\nAi, que el món es plé de truñus. I de provocones.\nQuina nosa. Quina pèrdua de temps.\nQuina mania de marcar un i altre cop la diferència: eps! que som diferents!! I de tant marcar-la, doncs com la ratlla dels pantalons, al final surten de la rentadora amb la ratlla feta.\nSi ens en poguèssim desfer, de tanta pulsió molesta, de tanta diferència, quin descans!!!!\nJa deu ser això, Franciscu, el que passa, però, és que Tirèsias anava molt cremat. I el curiós del cas és que ell era cec i devia parlar de memòria.\nNo sé, xurri, les diferències, penso jo, no són més que possibilitats de complementar-se. Som prou moderadament diferents en alguns aspectes perquè hi hagi ganes de compartir i conèixer. A la fi, descansar massa és morir una mica.


10 curiositats sobre Internet – Dia d’Internet\nRecordeu com era abans el món sense Internet? A dia d’avui, costa imaginar-ho. El proper 17 de maig se celebra el Dia d’Internet, una jornada que pretén donar a conèixer les possibilitats de les noves tecnologies per contribuir al progrés de la societat.\nAmb motiu d’aquesta efemèride, avui a ”la Caixa” volem compartir 10 curiositats que potser no sabies d’Internet:\n1. Internet ha estat el mitjà que s’ha popularitzat més ràpidament. Per arribar a un públic de 50 milions, la ràdio va necessitar 30 anys; la televisió, 13; la televisió per cable, 10; i Internet, només 5 anys.\n2. El país amb la connexió mitjana més alta del món és Hong Kong (70,92 Mbps), seguit de Singapur (53,71 Mbps). La meitat dels països del top 10 se situen a Àsia: els esmentats Hong Kong i Singapur, a més de Corea del Sud, Japó i Macau.\n3. Segons un informe de l’ONU publicat el 2011, l’accés a Internet és un dret humà bàsic. Segons aquest organisme internacional, la World Wide Web ha donat a milers de persones de tot el món la possibilitat de comunicar les seves idees i provocar canvis en les seves societats.\n4. Dels 7.300 milions de persones que viuen al nostre planeta, s’estima que 2.400 milions, és a dir, el 37,7% de la població mundial, utilitza Internet. Aproximadament el 70% dels usuaris naveguen pel web cada dia.\n5. A Espanya, la connexió mitjana és de 19,07 Mbps. En el rànquing, el nostre país es troba en el lloc número 37.\n6. El primer ús de l’arrova es va registrar el 1971. Va ser l’informàtic Ray Tomlinson qui va veure en aquest símbol la manera perfecta de separar el nom d’una persona de l’empresa per a la qual treballava. La seva direcció era tomlinson@bbn-tenexa. La seva empresa era BBN i Tenex, el sistema operatiu que utilitzaven els seus ordinadors. El .com arribaria més tard… l’octubre de 1984.\n7. El tercer idioma més utilitzat a la xarxa és l’espanyol, amb un 28% total dels internautes, després de l’anglès i el xinès.\n8. El 1978 va néixer l’spam. El primer missatge considerat com a tal va ser un correu electrònic que va enviar el responsable de màrqueting d’un fabricant d’ordinadors on parlava d’un nou model d’ordinador.\n9. Facebook concentra la majoria de continguts compartits: el 44% dels elements penjats al web per posar-se en comú provenen d’aquesta xarxa social. A molta distància, el segueix Twitter, amb un 29% total dels continguts.\n10. D’aquí a deu anys, Internet serà una necessitat humana bàsica. Així ho asseguren investigadors del centre sociològic Pew Research Center. Segons el seu informe, el 2025 la gent entendrà l’accés a la xarxa com una cosa indispensable i natural.\nA les 10 curiositats afegiríem que en aquestes dates es compleixen 20 anys del primer web de ”la Caixa”, el primer pas que ha sustentat tot el procés imparable dels últims anys cap a la banca 2.0 per oferir millors serveis als clients. I és que, tal com va dir al seu dia Tim Berners-Lee, científic i creador del web, “El web no només connecta màquines, connecta persones”.\nEl proper 17 de maig, celebra el #DiaInternet de la millor manera possible: Navegant!\nFonts consultades: Actualitat RT, IT espresso, BBC, Planeta Curioso\n#diadeinternet / curiositats / Dia d’Internet / internet / Tim Berners


HG Studio Apartment in Shin Osaka No 10 Osaka Japó - Ofertes d'hotels amb els MILLORS DESCOMPTES EN LÍNIA\n2-6 Nishi-Miyahara, Yodogawa, Shin Osaka, Osaka, Japó, 532-0004 - Veure al mapa\nTé alguna pregunta per a HG Studio Apartment in Shin Osaka No 10?\nMés informació sobre HG Studio Apartment in Shin Osaka No 10\nSi busques un allotjament ben situat a Osaka, no busqui més, el HG Studio Apartment in Shin Osaka No 10 és el lloc ideal. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nSimplement imagini's totes les comoditats i diversions que vostè espera de Handgrowing i afegeixi-hi el comfort de la seva llar. L'hotel ofereix accés a una gran gama de serveis, inclosos Wi-Fi gratuït en totes les habitacions, lloguer de wi-fi portàtil, Zones públiques amb Wi-Fi, ascensor.\nL'ambient de HG Studio Apartment in Shin Osaka No 10 es reflexa en cada habitació. televisió de pantalla plana, penjador de roba, sofà, tovalloles, connexió sense fils a internet (cortesia) són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Osaka, el HG Studio Apartment in Shin Osaka No 10 és el lloc perfecte per una estimulant i emocionant escapada.\nTots els tipus de viatgers (13) Parelles (1) Viatgers en solitari (1) Famílies amb infants petits (3) Famílies amb infants grans (5) Grups (3)


AREC: Butlletí cultural de la ciutat de Mataró (16/02/2015)\nButlletí cultural de la ciutat de Mataró (16/02/2015)\nL’hora del conte especial Carnestoltes\nDimarts, 17 de febrer / 18 h\nLa pallassa Priska. Hora del conte especial Carnestoltes a càrrec d’Eva González Asensio.\nSeguici de les darreres hores i Sant Sopar\nDimarts, 17 de febrer /20.30h\nÉs l'hora d'acompanyar en Pellofa a sopar. La comitiva sortirà de l'Ajuntament a les 20.30 h fins arribar al Fossar Xic. Tot seguit els Cuiners d'Ensumalanca tindran a punt brou calent per a tothom.\nDimecres, 18 de febrer / 17 h\nEn Pellofa XXXVII ens deixa i cal acomiadar-lo. La ciutadania podrà plorar el dol a la capella ardent, tot seguit hi haurà la comitiva funerària fins la plaça de la Muralla. Acte de comiat amb lectura del testament. Arribada de la Vella Quaresma i entronització.\nDimecres, 18 de febrer / 18.30 h\nCurs que té l’objectiu de donar eines teòriques i pràctiques a tothom qui tingui interès a entrar en contacte amb la creació contemporània. A càrrec de Jordi Boldú.\nCarnestoltada de contes\nDimecres, 18 de febrer / 18 h\nCarnestoltada de contes, a càrrec de Ferran Martí.\nDijous, 19 de febrer / 20.30 h\nMr. Turner de Mike Leigh (Gran Bretanya, 2014. VOSE, 149 min). Biografia sobre els darrers 25 anys de l'excèntric pintor britànic J. M. W. Turner (1775-1851) en què Turner es dedica a viatjar, pintar, passar temporades amb l'aristocràcia anglesa i visitar bordells.\nCarn. El documental\nDijous, 19 de febrer / 19.30 h\nLa productora mataronina Escena 0 presenta aquest documental dirigit per Jordi Estapé i protagonitzat per Marc Vilajuana. Parla sobre el consum de carn a la nostra societat.\nExposicions temporals de la temporada Art a Mataró 1959 - 1983. Anys de resistència i ruptura\nDivendres, 20 de febrer / 19.30 h\nInauguració de les exposicions temporals de la temporada Art a Mataró 1959-1983. Anys de resistència i ruptura.\nMúsica / Cicle de Músiques Tranquil·les\nDivendres, 20 de febrer / 21 h\nConcert d'un dels grups històrics de música tradicional gallega. Des del 1986 Luar Na Lubre interpreten músiques tradicionals, velles cançons, sempre des de la seva visió. Treballen sobre músiques d'arrel aportant el seu color.


Sanitat valora que l’actual escenari és propici per a demanar el pas a la fase 3 - À Punt\nSanitat valora que l’actual escenari és propici per a demanar el pas a la fase 3\nLa Conselleria reforçarà el personal de salut mental per a atendre les seqüeles del coronavirus.\n04 de juny 2020 - 20:36\nLa comunicació de cinc noves morts per coronavirus en les últimes hores a la Comunitat Valenciana no varia el full de ruta de la Generalitat, que manté l’aspiració de demanar la setmana que ve el pas a la fase 3 de la desescalada. De ser acceptada la petició, el territori valencià canviarà de fase el pròxim 15 de juny.\n“Veiem que les coses van bé. Les dades ens permeten dibuixar un escenari propici” ha confirmat la consellera de Sanitat, Ana Barceló, en la roda de premsa diària per a actualitzar les dades de la Covid-19 la Comunitat Valenciana.\nUna pandèmia plena d’incògnites a mitjà i llarg termini i davant la qual Sanitat treballa pensant “en el pitjors dels escenaris”. La Conselleria disposa d’un pla d’emergència en cas d’un repunt sobtat de contagis en qualsevol moment i continua aprovisionant-se de material, segons ha explicat Barceló. Els recursos actuals permetrien fer front a un nou episodi massiu de contagis de sis mesos.\nA curt termini el pla de la Conselleria passa per recuperar “de manera gradual i escalonada” l’activitat assistencial que havia interromput l’emergència de la Covid-19. Així, s’està fent a poc a poc, assegura la titular de Sanitat, amb les intervencions quirúrgiques, la cirurgia ambulatòria, els centres d’especialitats i, amb la reobertura, des del 25 de maig, dels consultoris municipals, que van haver de tancar-se per a concentrar els seus facultatius en els centres de salut.\nReforçament dels serveis de salut mental\nBarceló també ha anunciat la creació de 61 noves places per a reforçar els serveis de salut mental durant la desescalada, després de detectar un augment de la necessitat assistencial per a persones amb seqüeles derivades de l’exposició al coronavirus. Entre aquestes ha citat persones contagiades, majors que han passat mesos en soledat, familiars que no han pogut acomiadar-se d’un difunt, professionals sanitaris, i a persones que s’enfronten a una escenari d’incertesa en la crisi econòmica.\nDe les 61 places, 8 seran de metges de psiquiatria, 15 de psicòlegs, 18 d’infermeria especialitzada en salut mental, 11 de terapeutes ocupacionals i 9 de treballadors i treballadores socials. Les places ja han sigut creades i les contractacions seran d’almenys sis mesos amb possibilitat de pròrroga.


Concentració del Grup de Treball en Defensa de la Sanitat Pública de Tarragona: La salut no pot ser un negoci!\n– 2 desembre 2015Categories: Notícies El Grup de Treball en Defensa de la Sanitat Pública ens fa arribar el manifest que hi ha a continuació. Dimarts 1 de desembre el Grup de Treball va convocar una concentració a Tarragona davant de l’Hospital Santa Tecla.\nEl Grup de Treball en Defensa de la Sanitat Pública de Tarragona (format pels sindicats CGT i Co.Bas, la CUP, i persones a títol individual) volem agrair la presència a totes les persones que avui ens acompanyeu en aquesta acció de protesta. Us hem convocat a les portes d’aquest Hospital que per a nosaltres és la màxima representació dels interessos privatitzadors d’un servei tan essencial i vital com és la sanitat.\nNo ens concentrem davant les portes de la Xarxa Santa Tecla per a protestar contra els seus treballadors i treballadores, a qui sempre hem manifestat el nostre suport en les seves reivindicacions laborals. De fet volem aprofitar per a denunciar la pressió i amenaça constant que exerceix la direcció contra els treballadors i treballadores, aquí a Tarragona i també a l’Hospital del Vendrell, per tal d’evitar qualsevol tipus de protesta. La Xarxa Santa Tecla deixa clar que no tolera “elements subversius” i no li tremola el pols a l’hora d’acomiadar qui sigui i indemnitzar la quantitat necessària, a costa, és clar, dels diners del CatSalut, o sigui dels diners públics.\nAixí que precisament som aquí per a assenyalar aquesta direcció que impedeix protestes del seu personal, i que és la mateixa direcció que està orquestrant, amb la complicitat dels càrrecs públics, la privatització de la sanitat. Una privatització que es fa de manera subtil i sibil·lina, desballestant el nostre Hospital Públic de referència i afavorint la Xarxa Santa Tecla. Són les dues cares de la mateixa moneda que fa temps que estem denunciant, i que es produeix arreu del nostre país.\nLa Fundació privada Santa Tecla va començar el 1990 a construir la teranyina que li ha permès gestionar un tros cada vegada més gran del pastís de la sanitat pública tarragonina. Actualment, el 44,84% de la població del Tarragonès i el Baix Penedès rep l’atenció sanitària pública a través de la Tecla, el nom amb què popularment es coneix aquesta fundació que actualment està organitzada sota el paraigües Xarxa Sanitària i Social de Santa Tecla. En poc més de 20 anys, ha passat de gestionar un sol hospital (Hospital de Sant Pau i Santa Tecla) a posseir una teranyina de fundacions i empreses que controlen la gestió d’una vintena de centres que treballen per l’administració pública.\nEl seu impressionant creixement no és una qüestió d’atzar. El que ha permès a la Tecla tenir una vintena de centres finançats per la Generalitat (inclosos dos hospitals) no és res més que l’aplicació d’un seguit de polítiques que s’han ideat per a afavorir els interessos de la sanitat privada a costa dels diners públics. Per exemple, la Generalitat cada vegada ha destinat més diners per contractar els serveis d’atenció hospitalària i especialitzada de la Xarxa Sanitària Sant Pau i Santa Tecla, a través de l’Hospital de Santa Tecla i el del Vendrell, mentre que el nostre hospital públic, el Joan XXIII, ha seguit la tendència de la resta de centres de titularitat i gestió pública els darrers anys: reducció pressupostària.\nLa darrera d’aquestes polítiques és fragmentar l’ICS arreu de Catalunya per tal que els agents privats puguin participar plenament en les decisions sobre el 100% de l’atenció sanitària a la població de diferents regions sanitàries. A les Terres de Ponent van intentar imposar el Consorci sanitari i la població va aconseguir aturar-lo; a casa nostra han après de l’error i ens ho han venut sota el nom de “Plans Funcionals”. Aquests Plans Funcionals, igual que el Consorci sanitari de Lleida i que tots els plans del Departament de Salut de la Generalitat de Catalunya, s’han elaborat sense debat públic ni participació del sector, però estan envoltats encara de més confusió i opacitat.\nEls Plans Funcionals són el resultat del “Conveni marc de col·laboració, coordinació i cooperació en matèria de salut del sector sanitari Tarragonès-Baix Penedès”, que es va aprovar el març de 2013 i que es va començar a desplegar el juny del 2014. Actualment hi ha en marxa 8 Unitats Funcionals: Endocrinologia i Nutrició, Cardiologia, Digestologia, oftalmologia, Otorrinolaringologia, Dermatologia, Nefrologia i Oncologia.\nEl Grup de Treball de defensa de la Sanitat Pública, així com la secció sindical de la CGT a l’Hospital Joan XXIII hem intentat sense èxit obtenir informació sobre les implicacions reals de l’aplicació dels Plans Funcionals a través del desplegament de les Unitats Funcionals. Ens trobem, i així ho volem denunciar avui, amb un blindatge absolut pel que fa a la informació pública que rodeja aquesta estratègia privatitzadora. Ens han acusat de fer demagògia i manipulació respecte aquests Plans Funcionals, i nosaltres responem que no ens inventem res, i exigim que els càrrecs públics com el delegat territorial Josep Mercadé, així com els màxims responsables de l’ICS, proporcionin informació de manera clara i transparent. De no ser així seguirem denunciant que tenen massa coses a amagar.\nAra bé, hi ha una cosa que la tenim clara: QUI són els Plans Funcionals. El conveni cuinat sense llums ni taquígrafs està firmat per quatre persones: Carles Constante, president de l’Institut Català de la Salut; Joan Aragonès, president de la Fundació Hospital de Sant Pau i Santa Tecla; Josep Ramon Fuentes, president de l’empresa pública Gestió i Prestació de Serveis de Salut (GIPSS), i Joan Maria Adserà, director general i gerent de la Xarxa Sanitària i Social de Santa Tecla. És a dir, dos dels quatre firmants hi són en representació de la Tecla.\nDes del Grup de Treball en Defensa de la Sanitat Pública exigim l’aturada dels Plans Funcionals i alertem sobre les seves implicacions: qui i com es gestionaran les llistes d’espera de tots els centres, donant prioritat a fer les intervencions en un o altre lloc? Qui i com es decidirà quines empreses, com per exemple les empreses de la Tecla, s’encarregaran dels subministraments pel Joan XXIII? Com evitarem la generació d’una doble llista d’espera, pública i privada, que faci que les persones rebin atenció abans o després segons les seves possibilitats econòmiques? Com evitarem que es prioritzi el benefici econòmic i els interessos empresarials en relació a l’atenció als pacients? Com combatrem la major opacitat en la gestió i el control econòmic associats a la sanitat privada?\nPer tot plegat és imprescindible que pel bé de la nostra salut, la dels nostres pares i mares i la dels nostres fills i filles, rebutgem de manera clara i inequívoca aquests plans criminals. Perquè una sanitat al servei de les classes populars només pot ser 100% pública!


Palau-sator prohibeix aparcar als visitants • Ràdio Capital de l'Empordà\nPalau-sator prohibeix aparcar als visitants\nEl municipi de Palau-sator ha prohibit aparcar els cotxes dels visitants dins del recinte històric. L’acord s’ha aprovat aquest passat mes de maig però no s’ha publicat al Diari Oficial de la Generalitat fins a principis d’aquest agost. Amb aquesta nova ordenança només podran aparcar al nucli històric del poble els residents.\nCaldrà tenir una autorització per part del consistori que s’atorgarà als vehicles que paguen l’impost al consistori de Palau-sator. Per poder gestionar la prohibició, durant la temporada d’estiu el poble, com també Sant Feliu de Boada, compten amb un vigilant que informa als visitants.\nEl motiu real de la prohibició és pel poc espai de circulació que hi ha dins dels recintes històrics dels dos municipis. Els pobles medievals tenen carrers estrets i quan els visitants aparquen en qualsevol lloc, els altres vehicles no poden passar. Un dels problemes que té el no poder accedir és que s’hauria arribat a bloquejar el pas dels vehicles d’emergència al seu pas pel municipi.\nL’alcalde de Palau-sator, en declaracions al Diari de Girona, ha explicat que només tenen 300 habitants i que l’estacionament durant l’any no provoca cap problema. Però això no és així quan l’època d’estiu arriba i els visitants al poble comencen a aparcar allà on volen. També s’ha destacat que ja existeixen nuclis d’aparcament als exteriors de les dues poblacions.\nAmb l’ordenança reguladora de la circulació i l’estacionament als nuclis històrics de Palau-sator i Sant Feliu de Boada, aprovada des del maig; els habitants del poble i visitants ja estan acostumats a la nova regulació. A principis de març, al mateix municipi ja es van invertir gairebé 130.000 euros en millorar el camí d’accés al poble.\nArticle anteriorSuspenen el Palamós – Manresa per no voler pagar les entrades\nArticle següentDues activitats per reclamar la llibertat de Dolors Bassa i dels polítics empresonats\nUns 80 animalistes es manifesten a Palau-sator en contra de l’home que va matar a trets un gos\nNotícies ACN - 19 de desembre de 2021\nEls propietaris del Mooma desmenteixen les acusacions relacionades amb l’assassinat del gos\nNotícies Anna Salvadó Figueras - 15 de desembre de 2021\nConvoquen una concentració per denunciar l’assassinat del gos


Presantació del llibre: “ENNIO MORRICONE. En busca de aquel sonido, mi música, mi vida” aquest dissabte al Conservatori de Manacor\nPresentació del llibre amb Alessandro de Rosa, coautor i alumne de ‘il maestro’\nPresentació i col·loqui a càrrec de Joan Arbona (ABABS)\nDissabte 12 de maig, 20 h Conservatori de Manacor\nENNIO MORRICONE. En busca de aquel sonido, mi música, mi vida\nQuè és la música? On comença? Quin és el seu propòsit? Segueix tenint sentit estudiar música avui dia? Les històries i reflexions de Morricone en conversa amb el seu deixeble i confident, el també compositor Alessandro de Rosa, giren entorn d’aquestes qüestions.\nDins “En busca de aquel sonido”, vida i obra conflueixen en una mena de partitura que ens permet contextualitzar i comprendre algunes de les grans paradoxes i contradiccions del nostre temps.\nConversar amb Morricone convida a reflexionar sobre el passat, el present i el futur de la música, per abordar de manera propera qüestions com la crisi de la música culta del segle XX, l’arribada de la ràdio i la televisió, el desenvolupament de la indústria cinematogràfica i discogràfica i els usos i costums de la societat de consum.\nNo menys fascinant és la crònica de les seves trobades amb personalitats com Sergio Leone, Pier Paolo Pasolini, Fellini, Scola, Bertolucci, Clint Eastwood, Quentin Tarantino, Brian de Palma o Oliver Stone. Ens regala, a més, un passeig per la seva producció extracinematográfica; o el que ell mateix defineix com a «música absoluta».\nAquest llibre ens mostra a un Morricone accessible i revelador, l’obra del qual i existència estan sorprenentment entrellaçades amb els misteris de la vida, de la identitat i dels dubtes que encara fan que ens qüestionem nostra pròpia realitat.\nAlessandro De Rosa – (Milà, 1985) va començar a estudiar composició per consell d’Ennio Morricone. Va assistir a les classes de Boris Porena i després es va diplomar en el Conservatori Real de La Haia. Com a compositor i arranjador ha col·laborat amb Jon Anderson, cantant de Yes. Treballa per a les radiotelevisions públiques de Suïssa (RSI) i Itàlia (RAI) i és director de A&R en Pastelle Music.\nJuan Arbona Comellas és president i membre fundador de l’Associació Balear Amics de les Bandes Sonores (ABABS). Ha participat en congressos, festivals i concerts de música de cinema a València, Sevilla, Úbeda, Barcelona, Còrdova i Londres, impartint a la vegada múltiples conferències de temàtica cinematogràfica i escrit en diferents mitjans sobre compositors de música de cinema.\nOrganitza: 39 Escalons Cinema Club, Associació Balear Amics de les Bandas Sonores (ABABS) i Departament Cultura Manacor. Amb la col·laboració de Conservatori de Manacor.


Benjamin Lacombe: "Frida Kahlo és l’exemple de què les dificultats de la vida poden acabar creant una gran obra"\nL’il·lustrador i l’escriptor Sébastien Perez publiquen un àlbum il·lustrat que ofereix una visió del món de la pintora mexicana\nSébastien Perez (esquerra) i Benjamin Lacombe (il·lustrador) / Fotografia de Patricia Tena\nEl tàndem format per l’il·lustrador Benjamin Lacombe i l’escriptor Sébastien Perez sembla tenir predilecció per dones i personatges fantàstics femenins plens de força, misteri i certa màgia. Després d’haver treballat junts en llibres com Genealogía de una bruja o El herbario de las hadas (Edelvives), entre d’altres, aquesta vegada presenten la seva particular visió de la cèlebre pintora mexicana Frida Kahlo. A Frida (Edelvives) una sèrie d’extraordinàries il·lustracions de gran format ens mostren els temes centrals del seu univers, els esdeveniments que la van marcar i que van condicionar tota la seva obra pictòrica. Un llibre–objecte format per pàgines encunyades repletes de detalls, sorpreses i simbologia que formen en si mateix una obra d’art pròpia. I, com no podia ser d’altra manera, parlant d’una dona que tenia com a lema “Viva la vida”, ple de color i natura.\nNo és la primera vegada que pintes a Frida, fa uns anys ho vas fer per a una col·lecció d’objectes de l’Ecole Française. Creus que devies als teus seguidors ampliar aquell projecte?\nSí, es cert. Vaig dissenyar ja fa molt temps una Frida per a una col·lecció d’objectes que es va vendre molt bé. Al meu viatge a Mèxic, malauradament m’he trobat amb objectes que reproduïen de forma il·lícita aquell primer disseny: bosses, penjolls, samarretes… Vaig descobrir qui era Frida quan tenia uns 10-12 anys, al veure una targeta que reproduïa Autorretrato con monos. Però no va ser fins que vaig començar a estudiar història de l’art, uns quants anys després, que realment em vaig sentir captivat pel seu univers.\nPrecisament volia comentar-te que a Playa del Carmen, a Riviera Maya, he trobat molts accessoris i objectes amb la teva il·lustració de Frida. Imagino que és pràcticament impossible que l’autor tingui algun tipus de control sobre això.\nÉs molt dolorós ser testimoni d’aquest robatori, perquè és el que realment és. Si una persona que valora la meva feina s’imprimeix una imatge per ús propi, no m’importa. Ho entenc. Però quan darrera ja hi ha un comerç il·lícit i irregular, és imperdonable. El pitjor és la sensació d’impotència, ja que, com bé dius, jo no puc controlar-ho de cap manera.\nCom et planteges el llibre tenint en compte que ja s’ha dit i escrit molt sobre Frida Kahlo?\nVa ser un repte, però de fet, sempre ho és. Per això a Sébastien i a mi ens va semblar indispensable anar a visitar la Casa Azul (Coyoacán, Mèxic), on es veuen objectes de Frida que no són tan coneguts però que a la vegada són una gran font d’inspiració. De fet, aquí vam decidir que el llibre tingués capes diferents amb pàgines encunyades (papers perforats). A la seva casa-museu només hi ha unes quatre pintures de Frida, perquè la casa en sí es la gran obra d’art: és el temple de Frida, la seva església. Mira aquesta nina feta amb paper maché!!! No et sembla fantàstica? (em mostra a la seva tablet moltes fotografies de la seva visita per la casa-museu).\nHas presentat el llibre recentment a Mèxic, com van acollir aquesta obra sobre una de les seves màximes representants?\nEl meu públic no és fàcil. Tenen expectatives molt altes i haig d’enginyar-me-les per pensar idees noves que els agradin. Són exigents i això m’obliga, en el sentit positiu de la paraula, a ser exigent jo també. Per a mi ha estat un repte anar a Mèxic a presentar el llibre, ja que Frida és el tresor nacional d’allà. Era com passar un examen molt dur, però vaig fer els deures i crec que el resultat és un bon homenatge. Pel que em van dir els mexicans a les signatures de llibres, hem aprovat l’examen!\nEl reconeixement artístic de Frida és indiscutible, però també parles de certa incomprensió envers el seu treball. A què et refereixes?\nMoltes vegades se l’ha titllat de narcisista o de què les seves obres són massa crues i poc atractives estèticament parlant. Per a molta gent, a França mateix, Frida encara és una dona amb bigoti, flors al cap i celles juntes. Crec que és un d’aquells casos en el que saber la seva biografia fa que valoris d’una manera diferent la seva obra, perquè en el seu cas anaven sempre de la mà: la columna trencada, l’accident, els avortaments, les infidelitats de Diego… tot aquest patiment el reflexa sempre als seus quadres. La figura de Frida Kahlo ens mostra que les dificultats de la vida poden acabar creant una gran obra. Frida és el cas més particular que conec, per això, aprendre a sobrepassar les dificultats amb intel·ligència és el gran tema del llibre.\nUn llibre que conté moltes capes, pàgines encunyades que ens mostren pràcticament les entranyes de la pintora.\nVolia que les il·lustracions tinguessin tres capes: la primera és la més superficial i la que veu tothom, la segona està lligada a la seva vida i biografia i la tercera fa referències budistes, asteques, taoistes o a la cultura mexicana en general. Amb aquestes tres capes es pot fer una lectura el més profunda possible. Frida era una dona complexa i amb moltes capes també.\nAprofito que ens acompanya Sébastien per preguntar-li com va ser el procés creatiu del text?\nS.P.: Tenia clar que no volia fer una biografia, sinó que preferia centrar-me en explicar el procés creatiu de Frida. Quan Benjamin i jo treballem junts normalment fem el text i després les imatges, però en aquesta ocasió ho hem fet al revés. Ell em va preparar un storyboard que t’ensenyo ara mateix a la tablet (ho fa), dividit en nou temàtiques: l’accident, la medicina, la terra, la fauna, la mort, la maternitat, l’amor, la columna rota i la posteritat. Jo vaig seleccionar fragments dels seus diaris i de la seva correspondència personal que eren pertinents per aquests temes.\nEt va sorprendre especialment alguna cosa mentre et documentaves amb els seus escrits personals?\nS.P.: Sí, que sovint acabava les cartes amb la frase “No m’oblidis”. En el fons era una dona que se sentia sola i tenia por de caure en l’oblit. Vull pensar que aquests homenatges li fan veure d’alguna manera que això és impossible.\nBenjamin, s’està convertint Frida en una icona de moda? És impossible no trobar a qualsevol mercat o fira algun producte amb la seva imatge…\nBé, ella en vida ja va ser una icona de moda! Primer de tot va ser respectada com a pintora però també és cert que el seu particular look va ajudar a que fos mundialment reconeguda. Va ser portada de Vogue i Elsa Schiaparelli va fer un vestit anomenat “Madame Rivera”! La seva figura va ser important per molts motius però també perquè simbolitzava l’emancipació de la dona: tenia amants, aventures amb altres dones, anava a manifestacions polítiques… I va aconseguir una cosa extraordinària: no va ser coneguda com “la dona de Diego Rivera” sinó que ell va ser conegut com “el marit de Frida”. Frida és la llibertat absoluta.\nÀlbums il·lustratsBenjamin LacombeEdelvivesFrida KahloPatricia TenaSébastien Perez\nPublicat per\tRedacció\t- des. 18, 2016\nPublicat per\tRedacció\t- des. 20, 2016